Sciant omnes per noticiam istarum litterarum, quod homines nativi de Burbureno, qui terram acceperunt sancti Petri ad plantandas vineas, de manu Stephani Abbatis, scilicet Albricus, Warnerius, et Nerduinus, cum fratribus suis, tali pacto concessa est eis prædicta terra, ut si quis ex filiis eorum acceperit ancillam sancti Petri in uxorem, et in servitio Ecclesiæ remanere voluerit, ipse habeat ædificium et terram supra nominatam. Et qui hoc non fecerit, post mortem ejus recipiet Ecclesia et ædificium, et terram in suo proprio jure.